Държавен вестник, бр. 55, 2016 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  55
на този период зависи от продължителността на 
самото екстремно събитие и от приложимостта 
на мерките, които могат да бъдат предприети за 
възстановяване на състоянието;
2. причината за влошаването да е обстоятел­
ство от естествен произход; влошаването може да 
бъде резултат от самото събитие или от човешките 
действия, предприети за смекчаване на екстрем­
ното събитие (например спешни действия, за да 
се спаси човешки живот по време на екстремни 
наводнения или снабдяване на населението с вода 
по време на продължителна суша); в тази връзка 
при прилагане на това изключение трябва да се 
направи разграничаване между самите „естест­
вени събития“ (напр. наводнения) и ефекта от 
управленските практики, прилагани във връзка 
с настъпване на такива събития;
3. влошаването да е в резултат на извънредни 
екстремни и/или непредвидими обстоятелства. 
Чл. 34. (1) Не се прилага изключение поради 
форсмажорни обстоятелства, ако събитията, 
напр. наводнения и засушавания, са могли да 
бъдат предвидени и последиците от тях биха 
могли да бъдат предотвратени; както и произ­
шествия, които биха могли да бъдат предвидени/
предотвратени. 
(2) Не могат да се използват като основание 
за изключения обстоятелства като наводнения 
от техногенен характер (например повреда на 
язовирна стена поради неправилна поддръжка).
Чл. 35. (1) Изключение поради „екстремно 
наводнение“ се обосновава при: 
1. наводнения с малка вероятност за настъп­
ване (0,1 %) или сценарии за екстремни събития;
2. наводнения със средна вероятност (вероятен 
период на повторно настъпване ≥ 100 години) 
и наводнения с висока вероятност (5 %), когато 
въздействието им е изключително или невъз­
можно да бъде предвидено.
(2) При обосноваване на изключение поради 
„форсмажорни обстоятелства – екстремни на­
воднения“ в ПУРБ се посочват:
1. обстоятелствата/наводненията и основания­
та, поради които могат да бъдат определени като 
непредвидими или изключителни; за целта се 
взема предвид информацията от разработването 
на Плановете за управление на риска от навод­
нения (ПУРН), в т.ч. от картите на заплахата и 
на риска от наводнения; така например може 
да се посочи, че като изключителни обстоятел­
ства ще се считат наводнения, предизвикани от 
водни количества, равни или по-големи от тези, 
съответстващи на наводнение с вероятност за 
настъпване 1 % (период на повторно настъпва­
не ≥ 100 години); в зависимост от конкретния 
участък и уязвимите обекти (напр. наличие на 
потенциални замърсители) този критерий може 
да бъде по-нисък; друг възможен критерий за 
определяне на екстремно наводнение може да 
бъде количеството валеж (поройни дъждове) и 
продължителността на валежа – за дъждовните 
наводнения;
2. информация за изпълнените мерки за 
смекчаване на последиците от екстремното на­
воднение и за създаване на условия за постигане 
на целите на околната среда по чл. 156а ЗВ; 
3. мерките, които ще бъдат предприети в 
случай на настъпване на такива екстремни 
наводнения.
(3) Обосноваването на изключения поради 
екстремни наводнения не е основание за неизпъл­
нение на изискванията на Директива 2007/60/ЕС 
за управление на риска от наводнения и ПУРН. 
Например няма да има основание за прилагане 
на изключение в случай на наводнение, при 
което е настъпило замърсяване на водите по­
ради заливане и авария на промишлен обект/
инсталация по приложение № 4 към чл. 117 от 
Закона за опазване на околната среда (IPPC-
обект), за защитата на който обект в ПУРН са 
планирани мерки, но тези мерки не са приложени 
в предвидения срок. 
Чл. 36. (1) Изключение поради „продъл­
жително засушаване“ се обосновава, когато 
е налице намаляване на водните ресурси в 
резултат от природни причини, обосновани на 
базата на определените и публикувани на ин­
тернет страницата на НИМХ месечни индекси 
за засушаване, като: 
1. се доказва възникване на продължително 
засушаване – физическите показатели, основани 
на валежите, показват, че са налице „естествени 
причини или форсмажорно събитие“ и че поради 
изключителни обстоятелства те не са могли да 
бъдат предвидени;
2. се доказва с данни от изпълнявания мо­
ниторинг, че продължителното засушаване е 
довело до временно влошаване състоянието на 
едно (или няколко) водно тяло (тела);
3. се илюстрират социално-икономическите 
въздействия на продължителното засушаване 
(питейно водоснабдяване, селско стопанство, 
промишленост, биологично разнообразие, др.).
(2) Наличието на продължително засушава­
не се доказва, като се посочват условията, при 
които настъпва продължително засушаване (т.е. 
обстоятелства, които са извънредни или които 
не могат да бъдат предвидени), и за референтни 
условия се използват хидроложките характерис­
тики за суха година. Продължителните засу­
шавания трябва да бъдат ясно разграничени от 
непродължителните засушавания. 
(3) Не се обосновава изключение поради 
„продължително засушаване“, когато е налице 
недостиг на вода, т.е. черпенето на вода превиша­
ва наличните природни ресурси/разполагаемите 
ресурси на подземните водни тела.
Чл. 37. При обосноваване на изключение 
поради „форсмажорни обстоятелства – продъл­
жителни засушавания“ в ПУРБ се включват:
1. обобщение на ефекта от продължителните 
засушавания;
2. информация за изпълнените мерки за 
смекчаване на последиците от продължителното